Folketing
2000-02-04

Det er da fair nok, at vi får en konfrontation, og sandt for dyden er der nok at tage fat på af miljøspørgsmål, men på det her, hvor en miljøordfører igen og igen og igen siger, at vi er enige i Århuskonventionen, vi vil gerne implementere Århuskonventionen, men det er bureaukratiet ved siden af, vi er imod, det forstår jeg ikke. Og jeg forstår slet ikke, at man kan kalde det et voldsomt udfald. Der var en ting, miljøministeren sagde omkring Danmarks Naturfredningsforening. Nu er det jo sådan, at man skal huske at tage forslagene godt i sigte, når man kommenterer dem. Det var sandt, at vi foreslog, at Danmarks Naturfredningsforening skulle fratages retten til at kunne klage centralt. Derimod skulle der jo gives lov til, at man kunne gøre det lokalt. Der skal da vist noget af en bevægelse til at få det forklaret sådan, at det betyder, at man ikke går ind for nærdemokrati.